Eden Hazard jiskuża ruħu mal-partitarji ta' Real Madrid L-attakkant ta' Real Madrid Eden Hazard skuża ruħu talli daħak mal-players ta' Chelsea wara li t-team tiegħu ġie eliminat mis-semi-finali taċ-Champions League. L-ex player ta' Chelsea, li għandu 30 sena, deher jiċċajta u jitbissem mal-ex players sħabu wara t-tisfira finali. Hazard qal fuq Instagram li "ma kinitx l-intenzjoni tiegħi li noffendi lill-partitarji ta' Real Madrid". Hazard ġie sostitwit qabel tmiem il-partita wara li naqas milli jkollu impatt fuq il-logħba, li l-ġganti Spanjoli tilfu bl-iksor ta' 2-0 hekk kif Chelsea għamlu progress għall-finali meta rreġistraw skor aggregate ta' 3-1. Hazard, li telaq minn Stamford Bridge fl-2019, irċieva ħafna kritika mill-partitarji ta' Real Madrid u l-media Spanjola, b'uħud jitolbu li jiġi ttrasferit. Hazard għen lil Chelsea, li se jaffrontaw lil Manchester City f'finali taċ-Champions League kollha Ingliża, għar-rebħ ta' żewġ Premier Leagues u żewġ Europa Leagues. Il-Belġjan, li skorja biss erba' goals f'40 dehra ma' Real, qal li "kienet dejjem il-ħolma tiegħi li nilgħab ma' Real Madrid u ġejt hawn biex nirbaħ". Huma jinsabu fit-tieni post fil-La Liga meta għad fadal erba' logħbiet għal tmiem l-istaġun, żewġ punti wara r-rivali, Atletico Madrid.